ΑΠΟΦΑΣΗ ΤΗΣ ΕΠΙΤΡΟΠΗΣ της 17ης Μαρτίου 1994 που τροποποιεί την απόφαση 93/484/ΕΟΚ για την έγκριση του προγράμματος για την κατανομή στα κράτη μέλη των πόρων που θα καταλογισθούν στο έτος προϋπολογισμού 1994 για την παροχή τροφίμων που προέρχονται από τα αποθέματα παρέμβασης στους απόρους της Κοινότητας (94/177/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3730/87 του Συμβουλίου της 10ης Δεκεμβρίου 1987 που καθορίζει τους γενικούς κανόνες για την παροχή τροφίμων από τα αποθέματα παρέμβασης σε ορισμένους οργανισμούς με σκοπό τη διανομή τους στους απόρους της Κοινότητας (1), και ιδίως τα άρθρα 1 και 6,

τον κανονισμό (ΕΟΚ) αριθ. 3813/92 του Συμβουλίου της 28ης Δεκεμβρίου 1992 σχετικά με τη λογιστική μονάδα και τις ισοτιμίες που πρέπει να εφαρμόζονται στα πλαίσια της κοινής γεωργικής πολιτικής (2), όπως τροποποιήθηκε από τον κανονισμό (ΕΚ) αριθ. 3528/93 (3), και ιδίως το άρθρο 3 παράγραφος 4 και το άρθρο 6 παράγραφος 2,

Εκτιμώντας:

ότι ο κανονισμός (ΕΟΚ) αριθ. 3149/92 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 2826/93 (5), έχει θεσπίσει τους λεπτομερείς κανόνες για την παροχή τροφίμων που προέρχονται από τα αποθέματα παρέμβασης στους απόρους της Κοινότητας-

ότι, με την απόφαση 93/484/ΕΟΚ (6), η Επιτροπή ενέκρινε το πρόγραμμα που αφορά την κατανομή των πόρων στα κράτη μέλη για το οικονομικό έτος 1994- ότι η αρχή του προϋπολογισμού αύξησε τις διαθέσιμες πιστώσεις για την εκτέλεση των προγραμμάτων χορηγήσεων για το οικονομικό έτος 1994- ότι πρέπει να κατανεμηθεί η αύξηση αυτή μεταξύ των κρατών μελών-

ότι, για να πραγματοποιηθεί άριστη χρησιμοποίηση των συμπληρωματικών πιστώσεων, πρέπει να ληφθούν υπόψη οι πραγματικές χρησιμοποιήσεις που έγιναν κατά τα προηγούμενα οικονομικά έτη 1991, 1992, 1993- ότι πρέπει, συνεπώς, να τροποποιηθεί ανάλογα η προαναφερθείσα απόφαση 93/484/ΕΟΚ-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη όλων των Σχετικών Επιτροπών Διαχείρισης,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 93/484/ΕΟΚ τροποποιείται ως εξής:

1. Το άρθρο 2 αντικαθίσταται από το ακόλουθο κείμενο:

"Άρθρο 2

Λαμβάνοντας υπόψη το ανώτατο όριο των 2 846 000 Ecu, οι ακόλουθες ποσότητες προϊόντων μπορούν να αποσυρθούν από την παρέμβαση για διανομή στο Βέλγιο:

- 3 100 τόνοι μαλακού σίτου,

- 300 τόνοι γάλακτος σε σκόνη,

- 330 τόνοι βουτύρου,

- 600 τόνοι βοείου κρέατος."

2. Το άρθρο 4 αντικαθίσταται από το ακόλουθο κείμενο:

"Άρθρο 4

Λαμβάνοντας υπόψη το ανώτατο όριο των 14 100 000 Ecu, μπορούν να αποσυρθούν από την παρέμβαση οι ακόλουθες ποσότητες προϊόντων για διανομή στην Ελλάδα:

- 4 000 τόνοι βοείου κρέατος."

3. Το άρθρο 5 αντικαθίσταται από το ακόλουθο κείμενο:

"Άρθρο 5

Λαμβάνοντας υπόψη το ανώτατο όριο των 41 592 000 Ecu, μπορούν να αποσυρθούν από την παρέμβαση οι ακόλουθες ποσότητες προϊόντων για διανομή στην Ισπανία:

- 30 000 τόνοι σκληρού σίτου,

- 6 000 τόνοι βουτύρου,

- 7 000 τόνοι βοείου κρέατος,

- 4 500 τόνοι ελαιολάδου."

4. Το άρθρο 6 αντικαθίσταται από το ακόλουθο κείμενο:

"Άρθρο 6

Λαμβάνοντας υπόψη το ανώτατο όριο των 33 556 000 Ecu, μπορούν να αποσυρθούν από την παρέμβαση οι ακόλουθες ποσότητες προϊόντων για διανομή στην Γαλλία:

- 5 000 τόνοι μαλακού σίτου,

- 8 500 τόνοι σκληρού σίτου,

- 1 500 τόνοι βουτύρου,

- 6 000 τόνοι βοείου κρέατος,

- 2 000 τόνοι ρυζιού,

- 7 500 τόνοι γάλακτος σε σκόνη."

5. Το άρθρο 7 αντικαθίσταται από το ακόλουθο κείμενο:

"Άρθρο 7

Λαμβάνοντας υπόψη το ανώτατο όριο των 5 405 000 Ecu, μπορούν να αποσυρθούν από την παρέμβαση οι ακόλουθες ποσότητες προϊόντων για διανομή στην Ιρλανδία:

- 40 τόνοι βουτύρου,

- 1 450 τόνοι βοείου κρέατος."

6. Το άρθρο 8 αντικαθίσταται από το ακόλουθο κείμενο:

"Άρθρο 8

Λαμβάνοντας υπόψη το ανώτατο όριο των 28 785 000 Ecu, μπορούν να αποσυρθούν από την παρέμβαση οι ακόλουθες ποσότητες προϊόντων για διανομή στην Ιταλία:

- 5 000 τόνοι μαλακού σίτου,

- 15 000 τόνοι σκληρού σίτου,

- 1 500 τόνοι ρυζιού,

- 1 300 τόνοι βουτύρου,

- 7 300 τόνοι βοείου κρέατος,

- 3 000 τόνοι ελαιολάδου,

- 1 300 τόνοι τυριού "grana padano",

- 1 000 τόνοι τυριού "parmigiano reggiano.""

7. Το άρθρο 11 αντικαθίσταται από το ακόλουθο κείμενο:

"Άρθρο 11

Λαμβάνοντας υπόψη το ανώτατο όριο των 12 265 000 Ecu, μπορούν να αποσυρθούν από την παρέμβαση οι ακόλουθες ποσότητες προϊόντων για διανομή στην Πορτογαλία:

- 1 850 τόνοι μαλακού σίτου,

- 1 850 τόνοι σκληρού σίτου,

- 1 200 τόνοι ρυζιού,

- 1 350 τόνοι βουτύρου,

- 2 500 τόνοι βοείου κρέατος,

- 1 500 τόνοι ελαιολάδου,

- 1 000 τόνοι γάλακτος σε σκόνη."

8. Το άρθρο 12 αντικαθίσταται από το ακόλουθο κείμενο:

"Άρθρο 12

Λαμβάνοντας υπόψη το ανώτατο όριο των 29 372 000 Ecu, μπορούν να αποσυρθούν από την παρέμβαση οι ακόλουθες ποσότητες προϊόντων για διανομή στο Ηνωμένο Βασίλειο:

- 7 100 τόνοι βοείου κρέατος."

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 17 Μαρτίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 352 της 15. 12. 1987, σ. 1.

(2) ΕΕ αριθ. L 387 της 31. 12. 1992, σ. 1.

(3) ΕΕ αριθ. L 320 της 22. 12. 1993, σ. 32.

(4) ΕΕ αριθ. L 313 της 30. 10. 1992, σ. 50.

(5) ΕΕ αριθ. L 258 της 16. 10. 1993, σ. 11.

(6) ΕΕ αριθ. L 227 της 8. 9. 1993, σ. 19.